Θόρντον Ουάιλντερ

Ο Θόρντον Ουάιλντερ (Thornton Niven Wilder, 17 Απριλίου 1897 - 7 Δεκεμβρίου 1975) ήταν Αμερικανός θεατρικός συγγραφέας και μυθιστοριογράφος.

Βιογραφία
Πέρασε τα παιδικά του χρόνια σε πόλεις της Κίνας όπου ήταν πρόξενος ο πατέρας του, και σπούδασε στο Πανεπιστήμιο Γέιλ, στην Αμερικανική Αρχαιολογική Σχολή της Ρώμης και στο Πανεπιστήμιο Χάρβαρντ. Από το 1930 μέχρι το 1951 δίδαξε λογοτεχνία και ποίηση στο Πανεπιστήμιο του Σικάγου και στο Χάρβαρντ. Κατά την διάρκεια του Β΄ Παγκοσμίου Πολέμου υπηρέτησε ως αξιωματικός της υπηρεσίας πληροφοριών της Αμερικανικής Πολεμικής Αεροπορίας.

Έγινε ευρύτατα γνωστός με το δεύτερό του μυθιστόρημα Το μυστικό της γέφυρας  (1926) που του απέφερε και το Βραβείο Πούλιτζερ (Μυθοπλασίας). Ακόμη μεγαλύτερη επιτυχία ήταν το θεατρικό του έργο Η μικρή μας πόλη (1938), που κέρδισε κι αυτό βραβείο Πούλιτζερ όπως και το Με τα δόντια (1942).

Ο Ουάιλντερ πρωτοτύπησε τόσο στο Μυστικό της γέφυρας (πέντε άνθρωποι πεθαίνουν όταν καταρρέει μια γέφυρα των Ίνκας στο Περού κι ένας μοναχός ψάχνει για την φιλοσοφική εξήγηση της μοίρας τους) όσο και στη Μικρή μας πόλη, όπου καταργεί τα σκηνικά, χρησιμοποιεί αφηγητή και απευθύνεται στο κοινό μέσω αυτού του τελευταίου αλλά και των ηθοποιών, επιτυγχάνοντας μια πολύ πειστική αναπαράσταση της σύγχρονής του αμερικανικής καθημερινότητας. Στο Με τα δόντια παρουσιάζονται οι εμπειρίες μιας ομάδας προσώπων τοποθετημένων σε διαφορετική σε κάθε σκηνή ιστορική περίοδο.

 Έργα 

Μυθιστορήματα  
The Cabala (Καμπάλα, 1926)
—μτφ. Βασ.Καζαντζής ως Οι απόκρυφοι ("Μ. Πεχλιβανίδης" χχ)
The Bridge of San Luis Rey (Το μυστικό της γέφυρας, 1927)
—μτφ. Μαρία Σολωμού ("Νεφέλη" 1982)
The Woman of Andros (Η γυναίκα της Άνδρου, 1930, βασισμένο στο Andria του Τερέντιου
—μτφ. Βασ.Καζαντζής ("Μ. Πεχλιβανίδης", χχ)
Heaven's My Destination (Ο Παράδεισος είναι ο προορισμός μου, 1935)
Ides of March (Οι Ειδοί του Μαρτίου, 1948, με θέμα την δολοφονία του Ιουλίου Καίσαρα)
—μτφ. ως Το αίμα του Καίσαρα ("Σ.Ι.Ζαχαρόπουλος", Μετάφραση: Νίκος Καταπόδης. 1992) 
The Eighth Day (Η όγδοη μέρα, 1967)
—μτφ. Κατερίνα Κροντηρά, εκδόσεις Κέδρος, 2000
Theophilus North (1973)

Θεατρικά  
(επιλογή)

The Trumpet Shall Sound (Η σάλπιγγα θα ηχήσει, 1926)
An Angel That Troubled the Waters (Ο Άγγελος που τάραξε τα νερά, 1928)
The Long Christmas Dinner (Το μακρύ χριστουγεννιάτικο γεύμα, 1931, μονόπρακτο)
Our Town (Η Μικρή μας Πόλη, 1938)
The Merchant of Yonkers (Ο έμπορος του Γιόνκερς, 1938)
The Skin of Our Teeth (Με τα δόντια, 1942)
The Matchmaker (Η προξενήτρα, 1954, μτφ. Κανέλλος Αποστόλου, εκδόσεις Δωδώνη, 2005, αναθεώρηση του The Merchant of Yonkers• διασκευάστηκε σε μιούζικαλ με τον τίτλο Hello, Dolly! )
The Alcestiad: Or, A Life In The Sun (Η Αλκηστιάδα ή Μια ζωή στον ήλιο, 1955)

Ελληνικές Θεατρικές Παραστάσεις
Κατάλογος ελληνικών θεατρικών παραστάσεων έργων του Ουάιλντερ
 Παραπομπές 

 Εξωτερικοί σύνδεσμοι 

 Official Thornton Wilder Family Website 
 The Thornton Wilder Society 

Κατηγορία:Αμερικανοί μυθιστοριογράφοι
Κατηγορία:Αμερικανοί διηγηματογράφοι
Κατηγορία:Αμερικανοί θεατρικοί συγγραφείς
Κατηγορία:Αμερικανοί λιμπρετίστες
Κατηγορία:Αμερικανοί μεταφραστές
Κατηγορία:Αμερικανοί δοκιμιογράφοι